JohanHeinsen/ENO huggingface dataset:
Den Nord-Cimbriske Tilskuer, 1844-06-19
Jnjuriesagen imellem Hr. Byskriver Heiberg i Aalborg, som forhenværende Herredsfoged i Dronninglund Herred, og afdøde Proprietair Formann til Dronninglund er nu paadømt i Overretten. Ved Underretten og dens tiltagne "Meddomsmænd, var Formann idømt den, Ærens Fortabelse nærmest, Mulct af 1000 Rbdlr., Mortification af de brugte Udtryk og Sagens Omkostninger. Overretten har stadfæstet de to sidste Deele, hvorimod Mulcten bortfalder, saa at de af Formann brugte Udtryk saaledes af Retten maae være kjendte ikke at have været gandske uden Foranledning, da den vel neppe med andre Præmisser kunde komme til et saadant, fra Underretsdommen betydeligt afstikkende, Resultat. At Formann idømtes Sagens Omkostninger, skal være en Følge af at han noget uheldigt ved Sagens Førelse for Underretten havde paataget sig en Beviisbyrde, der vel egentlig ikke kunde paa hvile ham.
Den Nord-Cimbriske Tilskuer, 1844-06-19
J Viborg-Egnen har atter et Selvmord fundet Sted, idet en Pige paa 15 Aar har hængt sig i et Faarehuus paa Lindum Mark. Motivet hertil er udkjendt.
Den Nord-Cimbriske Tilskuer, 1844-06-19
J Nørfardrup Sogns Enge ved Ribe have en Mængde graae, omtrent en Tomme lange, Larver anrettet stor Skade ved at afæde Græsset eller ødelægge Græsrødderne. Sognets Tab ved disse Dyrs Graadighed skal kunne anstaaes til flere hundrede Læs Hø.
Den Nord-Cimbriske Tilskuer, 1844-06-19
Tirsdagen den 11te de, er ved den ligeoverfor Flensborgs Havn liggende Ballastbro ilanddreven det allerede i Forraadnelse overgaaede Liig af et nyfødt Drengebarn; men hidtil er det ikke lykkedes Autoriteterne at opdage den unaturlige Moder.
Den Nord-Cimbriske Tilskuer, 1844-06-19
Natten mellem den 8de og 9de de, hedder det i Ringkjøbing Avis, indstrandede i Haurvig paa Søgaard Forstrand Briggen "Apollo, ladet med Jernbaneskinner, bestemt fra Newport til Stettin, hjemmehørende i Danzig og ført af Capt. L. Maas. Besætningen 9 Md. er reddet.
Den Nord-Cimbriske Tilskuer, 1844-06-19
Udnævnelser. Under 8de Juni er Fyrværker i 1ste Art. Reg. N.C. Wendler og Foureer i 4de Lin Jnf. Batll. L. C.F. S. v. Werth allern, beskikkede til Underbetjente respective ved Ringsted Consumtionssted og Callundborg, Told- og Consumtionssted. - Ved allerhøieste Rescript af 8de Juni til Amtmanden over Hjørring Amt er C. H. Nielsen allernaadigst anerkjendt som Keiserlig russisk Viceconsul i Kjøbstaden Hjørring. - Under s.D. er, ved Reseript til Amtmanden over Thisted Amt W. Jbsen anerkjendt som Keiserlig russisk Viceconsul i Kjøbstaden Thisted. - Under 31te Mai er Skovrider i Trittau Amt, A. L. König, udnævnt til virkelig Forstraad. - Under 12te d. M. har Hs. Maj. allern, forundt Proprietair H. Schou til Kjølbygaardsom Landvæsenscommissair i Thisted Amt, aabent Brev paa at have Kammerraads Rang efter Rangfren.
Den Nord-Cimbriske Tilskuer, 1844-06-19
7de Classe Nr. 2, samt beskikket Forstandidat Grev C. D. Knuth til Landmaaler. - Under 13de d. M. har Hs. Majestæt allernaadigst beskikket Provst for Lunde, Skam og Skouby Herreder, samt Sognepræst for Krogsbølle og Aggernæs Menigheder i Fyens St. H. J. C. Knudsen, til Sognepræst for Giislev og Ellested Menigheder i samme Stift.
Den Nord-Cimbriske Tilskuer, 1844-06-19
Agger Kanals Skibsliste. Jndk. den 13de Juni, Frederikke og Marie, J. C. Brockdorff af og til Skive fra Hartlepool med Steenkul, Udg., Severine Lovise, C. Jensen af Mandal fra Lemvig til Kønigsberg med strandet Gods, Rum, Porter m. fl. Ting.
Den Nord-Cimbriske Tilskuer, 1844-06-19
Reisende med Dampskibet Hebe."(Dampskibet afgik den 15de de, om Morgenen fra Aalborg, men ankom først hertil iforgaars Morges Kl. 7 fra Nyekjøbing, hvor det paa Grund af den stærke Storm har maattet ligge siden Løverdag Aften.) Fra Aalborg til Thisted, Skræddermester Møller, Handelslærling R. A. Andersen, Jomfru Schnitiger, Skipper S. Møller, Kjøbmand J. Dolleriis, C. Lindholm. Fra Nyekjøbing, Skomagersvend P. Nielsen, Seilmager J. Møller. Fra Løgstøer, Konen Jugeborg Bach. Fra Thisted til Løgstøer den 18de: Bonden Peder Hansen. Til Aalborg; Mad. Larsen med Pige, Forpagter Møller, Kjøbmændene Galthen og Griishauge.
Den Nord-Cimbriske Tilskuer, 1844-06-19
AVERTISSEMENTS. At den Algode efters 6 Ugers Sygeleie i Dag Morges Kl. 2 bortkaldte til et bedre Liv vores elskede Datter Ane Margrethe 15 Aar gammel, beliendt gjøres herved for fraværende Slægt og Venner. Thisted, den 16de Juni 1844. D. Bülow, Bülow. fød Jngversen.
Den Nord-Cimbriske Tilskuer, 1844-06-19
Mandagen den 24de De Formiddag Kl. 11. vorder paa Byfogedcontoiret i Thisted gjort Udbetaling, af de i afdøde Overkrigscommissair Fayes Boe anmeldte og antagne Fordringer.
Den Nord-Cimbriske Tilskuer, 1844-06-19
Placat. En Gaard paa Jegindøe med tilliggende Jorder og Hartkorn 3 Tdr. 5 Skpr. Kr., Jens Christensen Bentzen, tilhørende, bliver ifølge Dom og Execution stillet til 3 Auctioner til Bortsalg, hvoraf de 2 første afholdes paa Raadstuen her i Byen, og den 3die i selve Gaarden, nemlig: Onsdagen den 10de Juli d. A. 24de - 7de August, hver Dags Formiddag Kl. 9. Sidstnævnte Dag, naar Auctionen over Gaarden er tilende, bortsælges 2de brune Hopper, en sort Koe, og 1 Qvie. Conditionerne til Salget ligge forinden til Eftersyn hos Procurator Nyegaard i Thisted og paa Undertegnedes Contoir. Dette bekjendtgjøres herved til alle Vedkommendes Efterretning i Overeensstemmelse med Placat 2 April 1817. Nyekjøbing paa Morsøe, den 15de Juni 1844. Rummelhoff.
Den Nord-Cimbriske Tilskuer, 1844-06-19
Auction. Tirsdagen den 2den Juli d. A. om Formiddagen Kl. 10 bliver efter Vedkommendes Begjæring afholdt 5te og sidste Auction over Eskjær hollandske Veirmølle, beliggende i Grinderslev Sogn, Salling Herred, Viborg Amt, der staaer for Mølleskylds Hartkorn 6 Skpr. 1 Fdkr. 2 Alb. med sammes iværende og tilhørende Jnventarium samt det ved Møllen liggende Vaaningshuus af 15 Fag. Møllen med Bygninger er brandassureret for 6800 Rbd. Eiendommen ligger i den smukkeste og meest befolkede Deel af Sallingland. Auctionen afholdes i det sælgende Sted. Conditionerne ere forinden Auctionen til Eftersyn hos Procurator Øllgaard i Skive, saavelsom Adkomstdocumenterne. - Det bemærkes, at det strax efter Hammerslag vil blive afgjort om det gjorte Bud antages eller forkastes. Lysthavende indbydes. Salling Herreders Contoir i Skive, den 7de Juni 1844. Horn.
Den Nord-Cimbriske Tilskuer, 1844-06-19
Brødleverance. Hvo som vil paatage sig Leverance af circa 5000 Pd. Rugbrød til Byens Fattige, ville, i det seneste inden 24de De, indsende skriftligt Tilbud til Kæmner Sørensen, hos hvem Conditionerne ligge til Efter Thisted den 14de Juni 1844. Fattigcommissionen.
Den Nord-Cimbriske Tilskuer, 1844-06-19
Den Leilighed i min Gaard, som for Tiden beboes af Hr. Seerup, er til næstkommende Flyttetid at erholde tilleie. O. Schou.
Den Nord-Cimbriske Tilskuer, 1844-06-19
Det af Anders Fuglsang forhen beboede Sted med Gaardsrum og Hauge, beliggende i Østergade mellem Kjøbmændene Nordentofts og Kappens Gaarde, Stuehuset 2 Etager med Kjælder under, samt 10 Fag stort Ladehuus, hvilket for størstedelen er belagt med Tegl, er alt underhaanden at faae tilkjøbs, naar man snarest muligt henvender sig til undertegnede Eier. Det bemærkes, at en Deel af Eiendommen, kan tiltrædes strax, og Resten til anstundende 1ste November. Thisted, den 11te Juni 1844. Jensenius Fuglsang. 3 Brevposten og Ageposten, der skulle ankommen i Mandags Aftes, arriverede først hertil i Gaar Eftermiddag til dig, hvorfor Avisen først udkommer i Dag.
Den Nord-Cimbriske Tilskuer, 1844-06-20
Aar 1844. Nr. 72. Thist, Kongelig allernaadigst privilegerede Avertissementstidende, Amtsavis, eller Den nordcimbriske Tilskuer. Forsendes med Brevposten overalt i Danmark og Hertugdømmerne. Torsdagen den 20de Junii. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1844-06-20
Udlandet. Fra Rusland skrives, datteret Czernowitz den 19de Mai: "Keiseren har befalet, at paa den anden Strandbred af Dniesterfloden skal (istedet for den gamle tyrkiske Fæstning Chorzim, der sløifes) en stor Grændsefæstning anlægges mod Østerrig. Blandt Tropperne i denne Stad fandt den Tildragelse Sted, at da en Officeer ville mishandle en Soldat, forestillede denne ham, at Keiseren havde udtrykkelig forbudet det, og da han alligevel ikke ville lade sig afholde derfra, befriede de andre Soldater deres Kammerat. Det samme har for nylig tildraget sig i Garnisonen i Berditschew, hvor Obersten mishandlede en Soldat, hvorpaa hele Compagniet kastede sig over ham og befriede den Ulykkelige. En Undersøgelse er nu indledt, men de Skyldige sige: Vi vide hvad der forestaaer os, men vi beklage ikke selv ved Opofrelsen af vores Liv, at have opretholdt vores Keisers befaling."J Følge J. des Havre har en Jldebrand fortæret den største Deel af den paa Øen Chilo ved Kysten af Chille liggende Stad San Carlos. Staden har 1000 Jndvaanere, og er Hovedstation for Hvalfiskfangerne i Sydhavet. Stemme Excesser have den 6te og 7de Juni fundet Sted i Breslan, hvor Haandværksdrengene og ogsaa flere Vorne have draget omkring i Gaderne og have slaaet Vinduerne ind; i 2 Gader er der saaledes ikke en heel Rude, og det forunderligste er, at man hverken har havt nogen anden Plan eller skjult Hensigt, uden netop at slaae Vinduerne ind; altsaa af Kaadhed.
Den Nord-Cimbriske Tilskuer, 1844-06-20
Fra Catare skrives under 30te Mai, at Paschalikkerne Urania, Titovo, Pristina og Scoriai Albanien ere i fuld Opstand. Parchaen af i Vrania er berøvet alle sine Eiendele, og har maattet flygte til Kjuverlin, det samme er Tilfældet med Paschaen af Pristing. Reschid Pascha Seraskier i Rummelien har givet Ordre til at gaae les paa Rebellerne med 10000 Md., der staae ved Kjuperlin. Oprørerne tillade sig de umenneskeligste Grusomheder: de spidde værgeløse Børn og binde Christne til Træer, som de derpaa antænde, og gjøre dem derved til Offer for den meest marterfulde Død.
Den Nord-Cimbriske Tilskuer, 1844-06-20
J Bladet "Lyna" erklære 15 af Nordichlesvigs Jndvaanere, (for størstedelen Sogneforstandere) i det danske Sprog, at det kongl. Sprogpatent af 20de Marts d. A. har vakt den behageligste Sensation blandt dem, da efter deres Mening det tydske Forretningsprog i Stændersalen, ikke er nogen Krænkelse af Nordichlesvigernes Rettigheder.
Den Nord-Cimbriske Tilskuer, 1844-06-20
Paa Hati har den sorte Befolkning nu faaet Overhaand, Præsidenten Herard er afsat, og en General Guerrier er kommen i hans Sted, imidlertid var Guerrier kun endnu proclameret i Port Republicain, og i den Deel af Øen, for hvilken denne i Stad gjelder som Hovedstad; medens derimod Pierrot var proclameret i Cap, den nordlige Deel af Øen, og Jacques i Jeremie, Aur Cap og Jamme paa den sydvestlige Deel af den; dog Tilstanden er endnu saa vaklende, at den endnu ikke kan ansees for ordnet.
Den Nord-Cimbriske Tilskuer, 1844-06-20
J Baden har det hertugelige Overstudieraad udstædt en Ordre til Bestyrelsen af samtlige Lær der og Borgerskoler, angaaende Behandlinger af Stolarernes Sundheds Tilstand; især med Hensyn til Synet, da det er beviist at næsten 1/2 Deel af Eleverne i samtlige Skoler ere kortsynede. Skolelocalet skulle befries fra alle de Gjenstande, der kunne være skadelige for Synet, og paa Legemets rette Holdning ved Læsning og Skrivning skal anvendes særdeles Opmærksomhed. Skolarernes daglige Arbeider mødereres, og ikke formange Underviisningstimer gives efter hinanden, osv.
Den Nord-Cimbriske Tilskuer, 1844-06-20
En skrækkelig Scene har i Marts d. A. tildraget sig i Baltimores Gader. Dreisdach's Kunstberiderselskab drog, paa vanlig Viis, gjennem Gaderne, og Dreisbach sad, med en levende Leopard, i en Vogn. Han streg ud udenfor et Hotel, og tog Leovarden med sig under Armen. Som sædvanligt forsamlede sig en stor Mængde Drenge, og da Driesbach igjen kom ud fra Gjæstestuen i Hotellet, kom En af Drengene Leopardens Næse for nær. Strax greb Dyret ham i Halsen, slog sine Kløer i hans Kjød og tog hans Hoved i sit Gab. Med en brundringsværdig Hurtighed og Kjækhed stak Driesbach øieblikkelig sin Haand ind i Leopardens Mund, og pressede den ned i dens Hals. Alle Tre faldt om paa Steenbroen; dog vilde Leovarden ikke slippe Drengens Hoved. Dennes Skrig, den tilstimlede Mennevrimmels angfulde Uro, Dyrets Knurren, og Driesbachs heftige Forlangende, at man skulde række ham en Kniv, alt dette foranledigede en rædsom Scene. De Kæmpende havde naturligviis en vid Tumleplads, da den forfærdede Mængde stedse veeg længere tilbage. For imidlertid Tniven blev bragt, var det lykkedes Driesbach, at trykke sin Haand saa dybt ned i Leopardens Svælg, at Drengen kunde trække sit Hoved ud, hvorpaa han trak sin Haand tilbage og bragte Dyret ind i Vognen.
Den Nord-Cimbriske Tilskuer, 1844-06-20
J Paris imødeseer man med meget spændt Forventning en Luftseilads, som er bebudet af Tydskeren Kirsch. Efter en af ham selv opfunden Methode fyldte han sin Ballon, der har en Høide af 70 Fod i utrolig kort Tid, og han haa der ved denne Seilads, fuldkommen at løse det Problem, vilkaarligt at styre Luftskibene. - Vi komme altsaa dog til at seile gjennem Luften, De pietistiske Foreninger tage saaledes Overhaand i Schweitz, at Bedehusene ikke meere kunne rumme de Besøgende. De natlige Bedetimerblive allevegne saa stærkt besøgte, at intet Theater kan bestaae mere. Alle Skuespildirecteurer, J have, paa Grund af den overhaandtagende Hellighed maattet spille Bankerot, og man har maattet indsamle Almisse til de ulykkelige Acteurer, for at de ikke skulde de af Hunger paa Schweiz's classiske Jordbund.
Den Nord-Cimbriske Tilskuer, 1844-06-20
Hr. Caccia, Hans Hellighed Pavens Banquer, har spillet Fallit, og hans Passina andrage flere Millioner. Den hellige Fader faaer en slem Toraf derved.
Den Nord-Cimbriske Tilskuer, 1844-06-20
Ved Theatret i Merseburg har Capelmester Morgen ægtet Actricen Demoiselle Ueber; hun kalder sig nu Madame Ueber-Morgen, Da Begge vare i bundløs Gield, absenterede de sig hemmeligt Dagen efter Brylluppet. Naar Creditorerne nu spørge: "hvornaar mon vi faae vore Penge?" saa driller man dem med det Svar"Ueber-Morgen!"
Den Nord-Cimbriske Tilskuer, 1844-06-20
Rygtet taler om en ny Opfindelse i Bogtrykkerkunsten, hvorved Guttenbergs vil blive aldeles omkalfatret. Noget Nærmere dertil kjender man endnu ikke; men Hemmeligheden vil formodentlig om kort Tid blive offentliggjort.
Den Nord-Cimbriske Tilskuer, 1844-06-20
Indenlandsk. Ved Reven over Kongens Livcorps, som Hs. Majestæt den 17de de, behagede at afholde, overleverede Allerhøistsamme til Corpset den sorte Fane. som 2det Livregiment fordum førte og som allernaadigst var tilsagt at skulle modtages af Livcorpset. Hs. Maj. henvendte følgende Ord til samme:
Den Nord-Cimbriske Tilskuer, 1844-06-20
Det glæder mig idag, da jeg seer Kongens Livcorps under Vaaben, at kunne overrække samme den Fane, som i sin Tid indviedes til Minde om de danske Studenters Heltedaad, da Fjenden stormede Hovedstaden og Studenternes lille Hærskare afslog Stormen og derved meget bidrog til Stadens og Rigets Frelse. Denne Fane skal endnu tjene de academiske Borgere, Medlemmer af Kongens Livcorps, til under samme at forenes i Troskab, og de skulle forsvare den mod al Overlast; thi altid skulle de, Kongen troe, vise sig som gamle Danmarks gjæve Sønner. Corpsets Commandeur, Oberstlieutenant Malling takkede Hs. Maj. paa Corpsets Vegne og udbragte et Leve Kongen, der med Jubel gjentages af Corpset.
Den Nord-Cimbriske Tilskuer, 1844-06-20
Det er i flere Aviser omtalt, at der skal være en Troppesamling mellem Horsens og Veile. Vi have ogsaa hørt Tale derom, men, saavidt vi have kunnet erfare, er der endnu ikke taget nogen officiel Bestemmelse derom, og i alle Tilfælde er der nok Sandsynlighed for, at Samlingen vil indskrænke sig til de Tropper, der ere underlagte den jydske Generalcommando, det vil sige, 3 Cavallerie-Regimenter, 3 Jnfanterie-Batailloner og et Jægercorps; men disse Troppeafdelingers hele Styrke vil neppe udgjøre 3000. Mand, altsaa langt fra 14000, som man har meent.
Den Nord-Cimbriske Tilskuer, 1844-06-20
Kieler-Correspondentsblad vil fra sikkre Kilder vid at Embeds- og Sportel-Skatten skal ophøre fra 1ste Januar 1845. Ønskeligere havde det været – mener bemeldte Blad – om den for den fattige Klasse saa trykkende Kopskat var bleven ophævet; men i et Land hvor Embeds-Hierarchiet er saa fremherskende, er det vel ikke at undres over, at Embedsmændene betragtes som Hovedsagen. (Rd. Av.)
Den Nord-Cimbriske Tilskuer, 1844-06-20
Rendsborger Wochenblatt har nu faaet en ny Redacteur i den bekjendte Advocat Banditz, der ifølge Dannevirke har proclameret, at man skal ansee Alt hvad der ligger udenfor Schlesvig=Holstein for Fremmed.
Den Nord-Cimbriske Tilskuer, 1844-06-20
Af Privatbreve erfares, at en Commune i Fyen, der havde tegnet sig for 806 Actier i den fyenske Jernbane, har solgt disse med en Avance af 2 Procent, og derved tjent 600 Rbd. (Ah. Av.)
Den Nord-Cimbriske Tilskuer, 1844-06-20
Den 17de Juni havde om Aftenen omtrent 200 Studenter samlet sig i Tivoli, for der at tilbringe Aftenen efter fuldendte Vaabenøvelser med al den Forekommenhed som kun var muligt, indrettede Hr. G. Carstensen i meget kort Tid, og uden at han i Forveien havde vidst Noget deraf, for dem en Dandse plads, som han lod smukt oplyse med couleurte Lamper, og lod tillige et af Musik=Chorene spille for dem, hvilket man senere stillede til deres Disposition, ligetil de forlode Tivoli. Ved oftere gjentagne Hurraraab tilkjendegav man Hr. Carstensen sin Tak for det hele udmærkede Arrancement.
Den Nord-Cimbriske Tilskuer, 1844-06-20
Den 16de dennes om Middagen blev i Kbhavn hos Spekhøker Storm anholdt en Malersvend, som forsøgte at udgive falske Een-Rigsbanksedler. Han satte sig til Modværge, men blev dog arresteret af ved Politiets Hielp, efter at han først var undsluppen. Man fandt flere falske Sedler hos ham, og Apparater til deres Fabrikation paa hans Bopæl. Han har allerede ved Forbør næste Dag tilstaaet sin Forbrydelse, som han allerede har drevet siden 1838, og skal i den Tid have sat en meget betydelig Sum i Omløb. Man har fundet hos ham en meget betydelig Sum i Statsobligationer, saa at Banken vil kunne komme til Erstatning, dersom den skulde have indfriet, af disse falske Sedler.
Den Nord-Cimbriske Tilskuer, 1844-06-20
Til det kgl. Museum for nordiske Oldsager et blandt Andet af Hs. kgl. Høihed Kronprindsen foræret en Samling af Flintflakker og Steen, som tydeligt vise, at de ere udflekkede af Samme. De ere fundne i en meget kort Strækning paa Strandbredden, af en lille Ø ved Navn Eio, der hører under Dyre hoved Gods, i Nærheden af Korsøer. Ved en senere Reise af Hs kgl. Høihed til dette undersøgtes Forholdene nøie, og der fandtes da et meget stort Antal af dette Slags Oldsager, saa at det er uden for al Tvivl, at Man her har truffet paa Levningerne af et Slags Værksted, haor Steensager forfærdiges i den fjerne Oldtid.
Den Nord-Cimbriske Tilskuer, 1844-06-20
J Ah. Av. Nr. 104 læses under "Jndsendt følgende: Jfølge Forordning af 24de Juni 1840 § 10 skal, fra 1ste Jan. d. A., den nye Matrikul gjælde som Regel for Arbeide til det Offentlige eller til enkelte Communer. Nu er et halvt Aar henrundet, uden e at man har mærket nogen Virkning af dette Kongebud. Da nu een Gaards Hartkorn kan være nedfattil det Halve, og en anden Gaards forøget til den Dobbelte, saa synes det en urimelig Byrde paa den ene, ligesom en urimelig Lettelse paa den anden Side t at Sagen staaer in statn qvo. - Det er altsaa ikke underligt: at man ideligen, blandt dem som troe sig fornærmede, og derfor ere utilfredse, hører følgende Spørgsmaale, som her fremsættes i Haab om Besvarelse af en kyndig Mand: 1) Kongebuddet er udtrykkeligt, ubetinget, og over alle Bud; kan man da ikke, uden Frygt, nægte at præstere det Arbeide, dette allerhøieste Kongebud fritager for, eller i modsat Fald, fordre Betaling derfor Arbeides paa en lige Fordeling af denne Byrde? Og naar tør man da vente en saadan ny og nødvendig Bestemmelse sættes i Kraft, En Landmand.
Den Nord-Cimbriske Tilskuer, 1844-06-20
J s. Bl. Nr. 105 læses under Forlangt Jndrykkelse følgende: Jeg tillader mig herved at meddele mine ærede Medlemmer og formeentlig de der i Nørre-Jylland og Fyen have underskrevet Petitionen omToldgrændsens og Consumtionens Ophævelse, at fornævnte allerunderdanigste Petition i 115 Exemplarer med 600. Underskrifter, i Løbet af forrige Maaned directe er indsendt til Hans Majestæt Kongen. - Nebel Mølle, den 9de Juni 1844. Hans Wulff.
Den Nord-Cimbriske Tilskuer, 1844-06-20
Efter Fædrelandet optage vi Følgende: Breve og Blade fra St. Thomas af 19de April berette, at ved en dramatisk Forestilling i Bonellis Hotel den 15de April faldt een af Coulisserne ind i Salen, og slog en Lysekrone i Stykker. Hele Forsamlingen, styrtede i Forfærdelse til Døren, hvor Trængselen var uhyre, flere Damer besvimmede, men alle slag derfra med Livet. Man troede, at det var Jordskjælv, og man frygtede for, at Huset, der just ikke har noget godt Ry for Fasthed, skulde styrte sammen. Næste Formiddag Kl. 9, 20, havde man et stærkt Jordskjælv, som dog ingen Skade gjorde. Paa St. Croix havde man den 12te April om Aftenen en forfærdelig Hagelbyge, som varede i 15 Minutter. Flere Hagel, var af Duergs Størrelse. En Mand som stadig har opholdt sig derovre i 46 Aar, beretter i St. Thomæ Tidende, at han aldrig har oplevet noget Lignende.
Den Nord-Cimbriske Tilskuer, 1844-06-20
Fredagen den 7de de om Aftenen mellem Kl. 11 og 12, beretter Ribe Av., afbrændte Claus Nielsens Gaard i Gjesten Sogn. Claus Nielsen blev vakt af sin Søvn ved en Lyd paa Loftet som om det regnede stærkt ned, og faae da at Gaarden var i Brand. Han fik kun Tid til at kaste nogle faa Klædningslykker paa sig og gribe et Par Skuffer i Chatollet, hvormed han sprang ud af Vinduet, efterfulgt af sin Kone. Manden ilede allerede til Stalden, men fandt den allerede i lys Lue; hans tvende Døttre, Tjeneste pige, Karl og Søn bleve vakte og maatte ligeledes saa godt som i det bare Linned flygte ud af Husene.
Den Nord-Cimbriske Tilskuer, 1844-06-20
J en halv Time vare Gaardens fire sammenbyggede Huuslængder nedbrændte, og 19 Køer, 4 Kalve, Hoppe, 2 Sviin, 9 Grise, en Lænkebund, Smaakreature, 30 a 40 Tdr. Rug, 4 Tdr. Byg, 3 Tdr. Boghvede, næsten hele Jndboet og Avlsredskaberne bleve Luernes Rov, hvilket Alt kun er forsikkret for 1000 Rbd. Gaardens Bygninger ere ogsaa lavt assurerede, saa at Eieren lider et betydeligt Tab. Man har Mistanke om, at Jlden er paasat.
Den Nord-Cimbriske Tilskuer, 1844-06-20
Danmarks Dampskibsflaade bestod ved Udgangen af Aaret 1843 af 20 Skibe, omtrent paa 800 Commercelæsters Drægtighed og med Maskineri af 1300 Hestes Kraft. Af disse 20 Skibe tilbørte 3 Admiralitetet, i Generaltoldkamret, 2 General-Postdirectionen og Resten Privatpersoner eller Actie-Selskaber. Med Undtagelse af 1, der var ude af Fart, bleve samtlige private Dampskibe benyttede paa indenlandske Router eller som Bugseerskibe.
Den Nord-Cimbriske Tilskuer, 1844-06-20
Pintsemarkedet, hedder det i "Aalb. Av.", var denne Gang kan maadeligt besøgt saavel af Sælgere som af Kjøbere, Krammarkederne, navnlig i de større Kjøbstæder, synes, ved de sidstes nuværende større Forsyning, ikke længere at udgjøre nogen Fornødenhed og kunne ved deres vel i sig selv uhensigtsmæssige Reduction til 3 Dage endnu mindre have nogen Værdi eller Betydning, da den korte Salgstid opsluger Udgifterne og det deraf flydende mindre Besøg af Sælgere ogsaa holder Kjøberne hjemme fra Markedsbesøget. Kagemadamen fra Christiansfeldt spillede som sædvanligt, Hovedrollen og et Par Harpespillersker og nogle eqvilibriske Krumspring udgjorde Markedets bele fattige Divertissement.
Den Nord-Cimbriske Tilskuer, 1844-06-20
Jgaar Aftes hedder det i Veile Avis af 14de De endte det vakre müllerske Selskab sin Forestilling her, der ofte havde fremkaldt Publicums lydelige Bifald. Da Teppet faldt for sidste Gang, fremkaldtes Mad. Bloch og Dhrr. Lange og Schmidt, der modtoges med levende Applaus. Af Blomster faldt der ingen paa Scenen, skjøndt næsten alle vore unge Damer denne Aften vare forsynede med Bouquetter.